				|

		52013PC0250

			Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 302/2009 al Consiliului privind un plan multianual de refacere a stocurilor de ton roșu din Oceanul Atlantic de Est și din Marea Mediterană /* COM/2013/0250 final - 2013/0133 (COD) */

			   	EXPUNERE DE MOTIVE
1.           CONTEXTUL PROPUNERII
Uniunea este parte contractantă la
Convenția internațională pentru conservarea tonului din Oceanul
Atlantic (denumită în continuare „convenția”). Tonul roșu este
cea mai importantă specie vizată de Comisia Internațională
pentru Conservarea Tonului din Oceanul Atlantic (denumită în continuare
„ICCAT”) și este în prezent singura care face obiectul unui plan
multianual de refacere. Transpunerea de față se referă la
dispoziții critice din planul de refacere care au fost discutate pe larg
și adoptate cu ocazia Reuniunii anuale a ICCAT din noiembrie 2012, în
cadrul Recomandării 12-03.
Cu ocazia celei de-a 16-a reuniuni speciale
din 2008, ICCAT, instituită prin convenția amintită, a adoptat
Recomandarea 08-05 pentru introducerea unui nou plan de refacere pentru tonul
roșu din Oceanul Atlantic de Est și din Marea Mediterană,
înlocuind planul de refacere anterior adoptat în 2006. Pentru ca Recomandarea 08-05
să producă efecte, a fost adoptat Regulamentul (CE) nr. 302/2009 al
Consiliului[1].

În cadrul celei de-a 17-a reuniuni speciale
din 2010, ICCAT a adoptat Recomandarea 10-04 de modificare a planului
multianual de refacere a stocurilor de ton roșu. Pentru a reface
stocurile, Recomandarea 10-04 prevede reducerea în continuare a capturilor
totale admisibile, consolidarea măsurilor de reducere a
capacității de pescuit și intensificarea măsurilor de
control, în special în ceea ce privește operațiunile de transfer
și de punere în cuști și prevede emiterea unor avize suplimentare
în 2012 de către Comitetul permanent pentru cercetare și
statistică privind identificarea zonelor de depunere a icrelor și
crearea de sanctuare.
În cadrul reuniunii sale speciale din 2012,
ICCAT a adoptat Recomandarea 12-03 de modificare a planului multianual de
refacere a stocurilor de ton roșu. Pentru a adapta mai bine sezoanele de
pescuit la activitatea flotei, Recomandarea 12-03 prevede o modificare a
sezoanelor de pescuit „deschise” care diferă de sezoanele de pescuit
„închise” menționate la articolul 7 din Regulamentul 302/2009 al
Consiliului, modificat prin articolul 1 alineatul (6) din Regulamentul (UE) nr.
500/2012[2].
În plus, au fost modificate datele reale între care este permis pescuitul cu
nave de pescuit cu plase-pungă, nave de pescuit cu platformă și
paragate și nave de pescuit cu undițe tractate. În cele din
urmă, pentru a evita orice incertitudine în privința respectivelor
unelte care nu fac obiectul niciunei norme specifice privind sezoanele de
pescuit, a fost necesar să se includă o dispoziție care să
prevadă în mod explicit posibilitatea ca toate celelalte unelte să
fie admise la pescuit pe tot parcursul anului.
Au existat totuși un număr de
obiecții la această recomandare formulate de părțile
contractante ICCAT, care au condus la amânarea intrării sale în vigoare
până, cel mai probabil, în luna august 2013. Cu toate acestea, aceste
obiecții erau legate de alocarea TAC și nu se refereau la sezoanele
de pescuit. În plus, în cursul unei reuniuni recente care a avut loc la Sevilia
în perioada dintre sesiuni (18-20 februarie 2013), părțile
contractante ICCAT și-au exprimat intenția de a pune în aplicare
dispozițiile din Recomandarea 12-03, incluzând noul sezon de pescuit
pentru navele cu plasă-pungă (26 mai - 24 iunie), astfel cum se
prevede la punctul 22 din recomandare.
În ceea ce privește sezonul de pescuit 2013
, Consiliul a stabilit deja în Regulamentul (UE) nr. 40/2013[3] al Consiliului de stabilire,
pentru 2013, a posibilităților de pescuit disponibile în apele UE
și, pentru navele din UE, în anumite ape din afara UE pentru anumite
stocuri de pește și grupe de stocuri de pește care fac obiectul
unor negocieri sau acorduri internaționale, că sezonul pentru nave de
pescuit cu plasă pungă va fi de la 26 mai 2013 la 24 iunie 2013,
pentru a acorda statelor membre un termen suficient pentru planificare. Numai
sezonul de pescuit pentru nave de pescuit cu plasă pungă a fost
tratat în regulamentul respectiv din cauza plasării în timp și
gradului de importanță a respectivelor unelte, având în vedere capacitatea
de capturare mai însemnată și cazurile anterioare de nerespectare.
În așteptarea unei aplicări complete
a Recomandării 12-03 și a intrării în vigoare a acesteia, pentru
a garanta conservarea eficace a stocului de ton roșu prin respectarea
acestor noi sezoane de pescuit și facilitarea activităților de
aplicare a legii și pentru a asigura securitatea juridică în ceea ce
privește sezoanele de pescuit în cauză, este, așadar, necesar
să se modifice dispoziția referitoare la sezoanele de pescuit din Regulamentul
302/2009 al Consiliului.
Din aceste motive, precum și pentru a
permite statelor membre să își definească în mod
corespunzător planurile în materie de pescuit, de capacitate și de
inspecție legate de sezoanele de pescuit și să își
îndeplinească obligațiile de raportare, este necesar să se
modifice această dispoziție cât mai curând posibil și să se
aplice aceste modificări cu efect retroactiv de la 1 ianuarie 2013.
Prin urmare, Regulamentul (CE) nr. 302/2009
ar trebui modificat în consecință.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI
Statele membre interesate de această
activitate de pescuit (CY, ES, FR, GR, IT, MT și PT) au fost consultate în
cadrul Grupului de coordonare a planului comun de desfășurare pentru
tonul roșu care s-a reunit la sediul Agenției Europene pentru
Controlul Pescuitului de la Vigo, la 11 decembrie 2012 cu privire la
necesitatea de a clarifica datele sezonului de pescuit. Toate au fost de acord
să introducă datele definite la punctele 21-26 din Recomandarea 12-03
a ICCAT de modificare a recomandării ICCAT care instituia un plan
multianual de refacere pentru tonul roșu din Oceanul Atlantic de Est
și din Marea Mediterană.
3.           ELEMENTELE JURIDICE ALE
PROPUNERII
Obiectivul propunerii este transpunerea în
legislația UE a unei recomandări adoptate în cadrul ICCAT printr-un
amendament la Regulamentul nr. 302/2009 al Consiliului în ceea ce privește
sezoanele de pescuit pentru uneltele de pescuit de ton roșu. Domeniul de aplicare limitat al prezentei
propuneri implică necesitatea acesteia, în vederea asigurării unei
adoptări rapide a regulamentului înainte de începerea sezonului de pescuit
2013.
2013/0133 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
de modificare a Regulamentului (CE) nr. 302/2009
al Consiliului privind un plan multianual de refacere a stocurilor de ton
roșu din Oceanul Atlantic de Est și din Marea Mediterană
PARLAMENTUL EUROPEAN ŞI
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 43
alineatul (2),
având în vedere propunerea Comisiei Europene,
după transmiterea proiectului de act
legislativ către parlamentele naționale,
având în vedere avizul Comitetului Economic
și Social European[4],
hotărând în conformitate cu procedura
legislativă ordinară,
întrucât:
(1)       Uniunea este parte la
Convenția internațională pentru conservarea tonului din Oceanul
Atlantic (denumită în continuare „convenția”).
(2)       În cadrul celei de-a 16-a
reuniuni speciale din 2008, Comisia Internațională pentru Conservarea
Tonului din Oceanul Atlantic (denumită în continuare „ICCAT”),
înființată prin convenție, a adoptat Recomandarea 08-05 în
vederea întocmirii unui nou plan de refacere a stocurilor de ton roșu din
Atlanticul de Est și din Marea Mediterană și înlocuirii planului
de refacere anterior adoptat în 2006. Regulamentul (CE) nr. 302/2009[5] a fost adoptat pentru a pune în
aplicare aceste măsuri internaționale de conservare la nivelul
Uniunii.
(3)       În cadrul celei de-a 17-a
reuniuni speciale din 2010, ICCAT a adoptat Recomandarea 10-04 de modificare a
planului multianual de refacere a stocurilor de ton roșu. Regulamentul
(CE) nr. 302/2009 a fost apoi modificat prin Regulamentul (UE) nr. 500/2012[6] pentru a pune în aplicare la
nivelul Uniunii aceste măsuri de conservare internaționale revizuite.
(4)       În cadrul reuniunii sale
speciale din 2012, ICCAT a adoptat Recomandarea 12-03 de modificare
suplimentară a planului multianual de refacere a stocurilor de ton
roșu. Pentru a adapta mai bine sezoanele de pescuit la activitatea
flotelor, Recomandarea 12-03 prevede o modificare a sezoanelor de pescuit, care
sunt acum definite ca sezoane deschise, spre deosebire de sezoanele închise din
recomandările anterioare ale ICCAT. În plus, au fost modificate datele
reale între care este permis pescuitul navelor de pescuit cu plase-pungă,
navelor de pescuit cu platformă și paragate și navelor de
pescuit cu undițe tractate. În cele din urmă, pentru a evita orice
incertitudine legată de uneltele care nu fac obiectul niciunei norme
specifice privind sezoanele de pescuit, a fost necesar să se includă
o dispoziție care să prevadă în mod explicit posibilitatea ca
toate celelalte unelte să fie admise la pescuit pe tot parcursul anului.
(5)       În așteptarea
intrării în vigoare a Recomandării ICCAT 12-03 și a
implementării sale complete, pentru a garanta conservarea eficace a
stocului de ton roșu, pentru a asigura securitatea juridică în ceea
ce privește sezoanele de pescuit în cauză și, în cele din
urmă, pentru a permite statelor membre să își definească în
mod corespunzător planurile în materie de pescuit, de capacitate și
de inspecție și să își îndeplinească alte
obligații de raportare, este necesar să se modifice dispozițiile
privind sezoanele de pescuit în Regulamentul (CE) nr. 302/2009 cât mai curând
posibil și să se aplice acele modificări de la începutul anului 2013,
ADOPTĂ PREZENTUL REGULAMENT:
Articolul 1
Articolul 7 din Regulamentul (CE) nr. 302/2009
se înlocuiește cu următorul text:
„Articolul 7
Sezoane de pescuit
1.           În perioada cuprinsă
între 1 ianuarie și 31 mai, se autorizează pescuitul de ton roșu
în Oceanul Atlantic de Est și în Marea Mediterană de către nave
de capturare pelagice de mari dimensiuni, cu paragate, de peste 24 m, cu
excepția zonei delimitate la vest de meridianul 10° V și la nord de
paralela 42° N, în care pescuitul menționat este autorizat între 1 august
și 31 ianuarie.
2.           În perioada cuprinsă
între 26 mai și 24 iunie, se autorizează pescuitul de ton roșu cu
plasă pungă în Oceanul Atlantic de Est și în Marea
Mediterană.
3.           În perioada cuprinsă
între 1 iulie și 31 octombrie, se autorizează pescuitul de ton
roșu în Oceanul Atlantic de Est și în Marea Mediterană de
către nave de pescuit cu platformă și paragate și nave de
pescuit cu undițe tractate.
4.           În perioada cuprinsă
între 16 iunie și 14 octombrie, se autorizează pescuitul de ton
roșu cu traule pelagice în Oceanul Atlantic de Est.
5.           În perioada cuprinsă
între 16 iunie și 14 octombrie, se autorizează pescuitul sportiv
și de agrement al tonului roșu în Oceanul Atlantic de Est și în
Marea Mediterană.
6.           Pescuitul de ton roșu cu
alte unelte de pescuit decât cele menționate la alineatele (1) - (5) este
autorizat pe parcursul întregului an.”
Articolul 2
Prezentul regulament intră în vigoare în
a treia zi de la data publicării în Jurnalul Oficial al Uniunii
Europene. Se aplică de la 1 ianuarie 2013.
Prezentul
regulament este obligatoriu în toate elementele sale și se aplică
direct în toate statele membre.
Adoptat la Bruxelles,
Pentru Parlamentul European,                     Pentru
Consiliu
Preşedintele                                                   Preşedintele
[1]               JO L 96, 15.4.2009.
[2]               JO L 157, 16.6.2012.
[3]               JO L 23, 25.1.2013.
[4]               JO C […], […], p. […].
[5]               JO L 96, 15.4.2009.
[6]               JO L 157, 16.6.2012.


				|

		52011PC0663

			Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 3/2008 al Consiliului privind acțiunile de informare și promovare pentru produsele agricole pe piața internă și în țările terțe /* COM/2011/0663 final - 2011/0290 (COD) */

			   	EXPUNERE DE MOTIVE

1.
CONTEXTUL PROPUNERII

Articolele 290 și 291 din Tratatul
privind funcționarea Uniunii Europene (TFUE) prevăd două tipuri
diferite de acte ale Comisiei.
Articolul 290 din TFUE autorizează
organul legislativ să delege Comisiei competența de a adopta acte
fără caracter legislativ și cu domeniu de aplicare general, care
completează sau modifică anumite elemente neesențiale ale unui
act legislativ. În terminologia utilizată în tratat, actele legislative adoptate
în acest mod de Comisie sunt „acte delegate” [articolul 290 alineatul (3)].
Articolul 291 din TFUE permite statelor membre
să ia toate măsurile de drept intern necesare pentru a pune în
aplicare actele obligatorii din punct de vedere juridic ale Uniunii. În cazul
în care sunt necesare condiții unitare de punere în aplicare a actelor
respective, aceste acte pot conferi Comisiei competențe de executare. În
terminologia utilizată în tratat, actele legislative astfel adoptate de
Comisie se numesc „acte de punere în aplicare” [articolul 291 alineatul (4)].
Obiectivul
prezentei propuneri constă în alinierea Regulamentului (CE) nr. 3/2008 al
Consiliului[1]
din 17 decembrie 2007 privind acțiunile de informare și de promovare
pentru produsele agricole pe piața internă și în
țările terțe cu dispozițiile respective din TFUE.
În cadrul
prezentei propuneri, obiectivele și principiile și alte elemente
esențiale ale politicii privind acțiunile de informare și de
promovare pentru produsele agricole pe piața internă și în
țări terțe sunt stabilite de organul legislativ. În acest mod,
organul legislativ stabilește obiectivele politicii respective și
principiile de abordare strategică, de programare, de complementaritate,
de coerență și de conformitate cu alte politici ale Uniunii. În
mod similar, organul legislativ stabilește principiile de parteneriat, de
subsidiaritate, de egalitate între bărbați și femei și de
nediscriminare.
Comisia ar trebui, prin intermediul unor acte
delegate, să stabilească ce se înțelege printr-un program de
informare și de promovare [articolul 1 alineatul (1)]. În mod similar,
Comisia trebuie să adopte acte delegate pentru a stabili caracteristicile
pe care mesajele de informare și de promovare pentru programe trebuie
să le respecte pentru a spori gradul de obiectivitate al acestor mesaje,
precum și pentru a proteja consumatorii [articolul 1 alineatul (3)].
În plus, Comisia trebuie să întocmească lista temelor, a produselor
și a țărilor terțe care ar putea face obiectul acestor
măsuri (articolul 4). De asemenea, trebuie să adopte norme pentru
programele de informare și de promovare (articolul 5). Mai mult, Comisia
trebuie să adopte norme detaliate privind programele care urmează
să fie puse în aplicare în țări terțe în colaborare cu
organizații internaționale, pentru a asigura buna desfășurare
a acestora (articolul 6). Pentru a asigura cea mai eficientă utilizare a
fondurilor Uniunii, poate de asemenea defini și alte priorități
de selecție a programelor, în plus față de cele deja stabilite
de organul legislativ [articolul 8 alineatul (1)].
De asemenea, organul legislativ ar trebui
să acorde Comisiei competența de a adopta acte de punere în aplicare
în conformitate cu articolul 291 alineatul (2) din tratat, privind
condițiile uniforme pentru preselectarea programelor de către statele
membre (articolul 7) și selectarea acestora de către Comisie
(articolul 8), procedura în cazul absenței programelor (articolul 9),
aprobarea organismelor de punere în aplicare [articolul 11 alineatul (4)],
folosirea de materiale și monitorizarea programelor [articolul 12
alineatul (3)], modalitățile de finanțare a programelor,
încheierea de contracte pentru punerea în aplicare a programelor, constituirea
de garanții, modalitățile de plată și recuperarea
plăților necuvenite, modalitățile de control și
sancțiunile [articolul 13 alineatul (9)].
În fine, unele dintre competențele care
au fost exercitate până acum de Comisie în temeiul competențelor
conferite acesteia prin Regulamentul (CE) nr. 3/2008 au fost considerate a fi
de o asemenea importanță încât trebuie incluse în regulamentul
respectiv. Este vorba de (i) excluderea de la sprijin în temeiul Regulamentului
(CE) nr. 3/2008 a acțiunilor de informare și de promovare pe
piața internă care primesc sprijin în temeiul Regulamentului (CE)
nr. 1698/2005 al Consiliului privind sprijinul pentru dezvoltare
rurală, în scopul de a elimina riscul dublei finanțări [cf.
articolul 15 alineatul (2) din Regulamentul (CE) nr. 501/2008[2]]; (ii)
principiul conform căruia, pentru a asigura buna gestionare a bugetului
Uniunii, organizațiile care formulează propuneri ar trebui să
constituie garanții privind punerea în aplicare corespunzătoare a
programelor [cf. articolul 16 alineatul (3) din Regulamentul (CE) nr. 501/2008]
și principiul conform căruia (iii) acestea sunt pasibile de sancțiuni
dacă nu își îndeplinesc obligațiile [cf. articolul 27 din
Regulamentul (CE) nr. 501/2008].

2.
REZULTATELE CONSULTĂRILOR CU PĂRȚILE INTERESATE
ȘI ALE EVALUĂRII IMPACTULUI

Nu au fost necesare consultări cu
părțile interesate și nici realizarea unei analize de impact,
deoarece propunerea de aliniere la TFUE a Regulamentului (CE) nr. 3/2008 al
Consiliului este o chestiune cu caracter interinstituțional care
vizează toate regulamentele Consiliului.

3.
ELEMENTE JURIDICE ALE PROPUNERII

·      Rezumatul propunerii
Identificarea competențelor delegate și
a competențelor de executare ale Comisiei în cadrul Regulamentului (CE)
nr. 3/2008 al Consiliului și stabilirea procedurii corespunzătoare
pentru adoptarea acestor acte.
Încorporarea în Regulamentul (CE) nr. 3/2008 a
unora dintre competențele care au fost exercitate până acum de
Comisie.
·      Temeiul juridic
Articolele 42 și 43 din Tratatul privind
funcționarea Uniunii Europene.
·      Principiul subsidiarității
Politica UE în domeniul promovării și
informării completează și consolidează în mod util
acțiunile desfășurate de statele membre, prin promovarea
imaginii produselor pentru consumatorii din UE și din țările
terțe, îndeosebi în ceea ce privește calitatea, valoarea
nutritivă și siguranța alimentelor și a metodelor de
producție. Contribuind la deschiderea unor noi piețe de desfacere în
țări terțe, această acțiune ar putea avea, de
asemenea, un efect de multiplicare asupra inițiativelor naționale
și private.
Propunerea intră în domeniul comun de
competență al UE și al statelor membre și respectă
principiul subsidiarității.
·      Principiul proporționalității
Datorită nivelului din ce în ce mai mare de
liberalizare a comerțului, inclusiv a comerțului cu produse agricole
și alimentare, schimburile comerciale între statele membre ale UE și
țări terțe devin din ce în ce mai importante. În același
timp, sprijinul oferit producătorilor din UE care concurează cu
producători din afara UE pe piețele Uniunii Europene și pe cele
globale a fost limitat (de exemplu, restituirile la export). Regulamentul privind
acțiunile de informare și de promovare pentru produsele agricole pe
piața internă și în țările terțe este, prin
urmare, un instrument esențial și în concordanță cu noul
cadru din Acordul OMC privind agricultura.
De asemenea, Uniunii Europene îi revine, în mod
natural, sarcina să promoveze înaltele standarde de calitate ale
produselor agricole ale UE și să încurajeze programele de promovare
comune care implică mai mult de un stat membru al UE sau mai mult de un
sector agricol.
Propunerea respectă principiul
proporționalității.
·      Alegerea instrumentului juridic
Instrumentul propus: regulament al Parlamentului
European și al Consiliului.

4.
IMPLICAȚIILE BUGETARE

Prezenta propunere nu are implicații
asupra cheltuielilor bugetare.

5.
ELEMENTE OPȚIONALE

Nu există elemente opționale.
2011/0290 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
de modificare a Regulamentului (CE) nr.
3/2008 al Consiliului privind acțiunile de informare și promovare
pentru produsele agricole pe piața internă și în
țările terțe
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 42
primul paragraf și articolul 43 alineatul (2),
având în vedere propunerea Comisiei Europene[3],
după transmiterea proiectului de act
legislativ către parlamentele naționale,
având în vedere avizul Comitetului Economic
și Social European[4],
hotărând în conformitate cu procedura
legislativă ordinară[5],
întrucât:
(1)
Regulamentul (CE) nr. 3/2008 al Consiliului[6] conferă Comisiei
competența de a adopta norme detaliate de aplicare a regulamentului
respectiv.
(2)
Ca urmare a intrării în vigoare a Tratatului
de la Lisabona, competențele conferite Comisiei în temeiul
Regulamentului (CE) nr. 3/2008 trebuie aliniate la dispozițiile
articolelor 290 și 291 din Tratatul privind funcționarea Uniunii
Europene (denumit în continuare „tratatul”).
(3)
Pentru a asigura coerența și eficacitatea
măsurilor prevăzute în Regulamentul (CE) nr. 3/2008, precum
și buna gestionare a acestora și cea mai eficientă utilizare a
fondurilor Uniunii, trebuie să i se delege Comisiei competența de a
adopta acte, în conformitate cu articolul 290 din tratat, în ceea ce
privește definirea unui program de informare și de promovare,
determinarea caracteristicilor pe care trebuie să le îndeplinească
mesajele de informare și de promovare, elaborarea de liste ale temelor,
produselor și țărilor terțe care pot fi reglementate prin
aceste măsuri, adoptarea de norme care să definească strategia
programelor de informare și de promovare, adoptarea de norme detaliate
privind programele care urmează să fie puse în aplicare în
țări terțe în colaborare cu organizații internaționale
și definirea de priorități suplimentare de selectare a
programelor, pe lângă cele deja stabilite prin Regulamentul (CE) nr. 3/2008.
Este deosebit de important ca, în timpul lucrărilor pregătitoare,
Comisia să organizeze consultări adecvate, inclusiv la nivel de
experți. Atunci când pregătește și elaborează acte
delegate, Comisia trebuie să asigure transmiterea simultană, la timp
și adecvată a documentelor relevante către Parlamentul European
și către Consiliu.
(4)
În vederea asigurării unor condiții
uniforme de punere în aplicare a Regulamentului (CE) nr. 3/2008, Comisiei
trebuie să i se confere competențe de executare. Aceste
competențe trebuie exercitate în conformitate cu dispozițiile
Regulamentului (UE) nr. 182/2011 al Parlamentului European si al
Consiliului din 16 februarie 2011 de stabilire a normelor și
principiilor generale privind mecanismele de control de către statele
membre al exercitării competențelor de executare de către
Comisie[7].
(5)
Unele dintre competențele care au fost
exercitate până acum de Comisie în temeiul competențelor conferite
acesteia prin Regulamentul (CE) nr. 3/2008 sunt considerate a fi de o asemenea
importanță încât trebuie incluse în regulamentul respectiv. Este
vorba de (i) excluderea de la sprijin în temeiul Regulamentului (CE) nr. 3/2008
a acțiunilor de informare și de promovare care primesc sprijin în
temeiul altor scheme ale Uniunii, ceea ce ar putea implica un risc de
dublă finanțare; (ii) principiul conform căruia
organizațiile care formulează propuneri ar trebui să constituie
garanții privind punerea în aplicare corespunzătoare a programelor;
și (iii) principiul conform căruia, pentru a se asigura buna
gestionare a bugetului Uniunii, aceste organizații care formulează
propuneri sunt pasibile de sancțiuni dacă nu își îndeplinesc
obligațiile.
(6)
Prin urmare, Regulamentul (CE) nr. 3/2008 trebuie
modificat în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 3/2008 se modifică
după cum urmează:
(1)
Articolul 1 se modifică după cum
urmează:
(a)
La alineatul (1) se adaugă următorul
paragraf:
„Prin acte delegate, Comisia stabilește
caracteristicile programelor de informare și de promovare, precum și
perioada de punere în aplicare a acestora.”
(b)
Se adaugă următoarele alineate:
„(3)    Comisia stabilește, prin acte
delegate, caracteristicile mesajelor de informare și de promovare.
(4)     Comisia adoptă, prin acte de punere
în aplicare, norme referitoare la desemnarea de către statele membre a
autorităților competente responsabile cu punerea în aplicare a
măsurilor prevăzute la alineatul (1).”
(2)
La alineatul (4) primul paragraf, prima teză
se înlocuiește cu următorul text:
„Comisia întocmește, prin acte delegate,
lista temelor și a produselor menționate la articolul 3, precum
și a țărilor terțe vizate.”
(3)
Articolul 5 se înlocuiește cu următorul
text:
„Articolul 5
Strategie pentru programele de informare și de
promovare
(1)     Prin acte delegate, Comisia adoptă
norme de urmat, care definesc strategia pentru programele de informare și
de promovare pe piața internă.
Aceste norme oferă indicații generale,
în special cu privire la:
(a)     obiectivele și țintele care
trebuie atinse;
(b)     una sau mai multe teme care să
facă obiectul acțiunilor selectate;
(c)     tipurile acțiunilor de pus în
aplicare;
(d)     durata programelor;
(e)     distribuția orientativă, în
funcție de piețe și de tipurile de acțiuni avute în vedere,
a sumei disponibile pentru participarea financiară a Uniunii la realizarea
programelor.
În ceea ce privește promovarea fructelor
și a legumelor proaspete, se acordă o atenție deosebită
acțiunilor de promovare care se adresează copiilor din
instituțiile școlare.
(2)     Comisia poate adopta, prin acte delegate,
norme care să definească strategia de urmat în cazul propunerilor de
programe de informare și de promovare în țări terțe, pentru
toate sau pentru o parte din produsele menționate la articolul 3
alineatul (2).”
(4)
Articolul 6 se modifică după cum urmează:
(a)
alineatul (1) se înlocuiește cu următorul
text:
„(1)    Pentru punerea în aplicare
acțiunilor menționate la articolul 2 alineatul (1) literele (a),
(b) și (c), alineatul (2) și alineatul (3) literele (a), (b) și
(c), în conformitate cu actele delegate menționate la articolul 5
alineatul (1) și sub rezerva alineatului (2) din prezentul articol,
organizația sau organizațiile profesionale sau interprofesionale care
reprezintă sectorul sau sectoarele vizate din unul sau mai multe state
membre sau la nivelul Uniunii elaborează propuneri de programe de
informare și de promovare cu o durată de cel mult trei ani.”
(b)
la alineatul (2) se adaugă următorul
paragraf:
„Comisia adoptă, prin acte delegate, norme
referitoare la punerea în aplicare în țări terțe a
acțiunilor de promovare realizate în colaborare cu organizații
internaționale.”
(5)
Articolul 7 se modifică după cum
urmează:
(a)
la alineatul (1), al doilea paragraf se
înlocuiește cu următorul text:
„Statul membru sau statele membre în cauză
examinează oportunitatea propunerilor de programe și verifică
conformitatea acestora cu dispozițiile prezentului regulament, cu actele
delegate menționate la articolul 5 și cu caietele de sarcini
aferente. De asemenea, statele membre verifică raportul calitate/preț
al programelor.”
(b)
La alineatul (2), al doilea și al treilea
paragraf se înlocuiesc cu următorul text:
„În cazul în care Comisia constată că un
program care a fost prezentat sau unele dintre acțiunile acestuia nu sunt
conforme cu normele Uniunii sau, pentru acțiuni care urmează să
fie desfășurate pe piața internă, cu actele delegate
menționate la articolul 5 sau că acestea nu oferă un bun raport
calitate/preț, Comisia notifică statul membru sau statele membre în
cauză cu privire la neeligibilitatea integrală sau parțială
a programului, într-un termen stabilit. Dacă notificarea respectivă
nu are loc în termenul stabilit, programul se consideră eligibil.
Statul membru sau statele membre țin seama de
eventualele observații formulate de Comisie și îi transmit acesteia
programele revizuite de comun acord cu organizația sau organizațiile
care formulează propuneri, menționate la articolul 6 alineatul (1),
într-un termen stabilit.”
(c)
Se adaugă următorul alineat (3):
„(3)    Comisia definește, prin acte de
punere în aplicare:
(a)     normele referitoare la transmiterea de
propuneri de programe către statele membre;
(b)     cerințele pe care programele trebuie
să le respecte și criteriile față de care trebuie
verificate programele;
(c)     normele referitoare la procedura de
preselectare de către statele membre și de selectare de către
Comisie, precum și la termenele aferente.”
(6)
Articolul 8 se înlocuiește cu următorul
text:
„Articolul 8
Selectarea programelor de informare și de
promovare
(1)     La
selectarea programelor, se acordă prioritate programelor propuse de mai
multe state membre sau celor care prevăd acțiuni în mai multe state
membre sau țări terțe.
Comisia poate defini, prin acte delegate, și
alte priorități de selectare a programelor.
(2)     Comisia hotărăște, prin
acte de punere în aplicare, care sunt programele selectate, eventualele
modificări ale acestora și bugetele aferente.”
(7)
Articolul 9 se modifică după cum
urmează:
(a)
alineatul (1) se înlocuiește cu următorul
text:
„(1)    În absența unor programe de realizat
pe piața internă pentru una sau mai multe dintre acțiunile de
informare menționate la articolul 2 alineatul (1) litera (b),
prezentate în conformitate cu articolul 6 alineatul (1), fiecare stat membru
interesat elaborează, pe baza actelor delegate menționate la
articolul 5 alineatul (1), un program și caietul de sarcini aferent
și selectează, prin cerere publică de oferte, organismul
însărcinat cu punerea în aplicare a programului pe care se angajează
să îl cofinanțeze.”
(b)
la alineatul (2), primul paragraf se
înlocuiește cu următorul text:
„În absența unor programe de realizat în
țări terțe pentru una sau mai multe dintre acțiunile de
informare menționate la articolul 2 alineatul (1) literele (a), (b)
și (c), prezentate în conformitate cu articolul 6 alineatul (1), fiecare
stat membru interesat elaborează, pe baza actelor delegate menționate
la articolul 5 alineatul (2), un program și caietul de sarcini aferent
și selectează, prin cerere publică de oferte, organismul
însărcinat cu punerea în aplicare a programului pe care se angajează
să îl cofinanțeze.”
(c)
la alineatul (3), litera (b) se înlocuiește cu
următorul text:
„(b)    conformitatea programului și a
organismului propus cu dispozițiile prezentului regulament și,
după caz, cu actele delegate aplicabile;”
(d)
alineatul (4) se înlocuiește cu următorul
text:
„(4)    În scopul examinării programelor de
către Comisie, se aplică dispozițiile articolului 7 alineatul (2)
și ale articolului 8.”
(e)
alineatul (5) se elimină.
(8)
La articolul 10, teza introductivă se înlocuiește
cu următorul text:
„După informarea comitetului menționat
la articolului 16b alineatul (1) sau, dacă este necesar, a Comitetului
privind agricultura ecologică instituit prin articolul 38e din
Regulamentul (CE) nr. 834/2007 al Consiliului din 28 iunie 2007 privind
producția ecologică și etichetarea produselor ecologice* sau a
Comitetului pentru politica în domeniul calității produselor
agricole, instituit prin articolul [54] din Regulamentul nr. XXX/201X al
Parlamentului European și al Consiliului din XX Xxxxx 201X privind
sistemele din domeniul calității produselor agricole**, Comisia poate
decide să realizeze una sau mai multe dintre următoarele
acțiuni:
* JO L 189, 20.7.2007, p. 1.
** JO L ….,”
(9)
Articolul 11 se modifică după cum
urmează:
(a)
la alineatul (2), al doilea paragraf se
elimină.
(b)
se adaugă următorul alineat (4):
„(4)    Comisia definește, prin acte de
punere în aplicare, condițiile de autorizare de către statele membre
a organismelor de punere în aplicare selectate, precum și condițiile
în care organizația care formulează propunerea poate fi
autorizată să pună în aplicare ea însăși anumite
părți ale programului.”
(10)
La articolul 12 se adaugă următorul
alineat (3):
„(3)   Comisia adoptă, prin acte de punere
în aplicare, norme referitoare la utilizarea materialelor de informare și
de promovare, precum și la monitorizarea programelor.”
(11)
Articolul 13 se modifică după cum
urmează:
(a)
alineatul (6) se înlocuiește cu următorul
text:
„(6)    Prin derogare de la articolul [XXX, fost 180
din Regulamentul 1234/2007] din Regulamentul (UE) nr. XXXX/20.. al
Parlamentului European și al Consiliului* din …. [de instituire a unei
organizări comune a piețelor produselor agricole («Regulamentul
privind OCP unică»)] [OCPu aliniată] și articolul 3 din
Regulamentul (CE) nr. 1184/2006 al Consiliului din 24 iulie 2006 privind
aplicarea anumitor norme de concurență la producția și
comerțul cu anumite produse agricole**, articolele 107, 108 și 109
din tratat nu se aplică în cazul plăților efectuate de statele
membre, inclusiv participațiile financiare ale acestora, și nici la
participațiile financiare din taxe parafiscale sau contribuții
obligatorii ale statelor membre sau ale organizațiilor care
formulează propuneri în cazul programelor eligibile pentru sprijinul
Uniunii în temeiul articolului 42 din tratat, pe care Comisia le-a selectat în
conformitate cu articolul 8 din prezentul regulament.
* JO L…….
** JO L 214, 4.8.2006, p. 7.”
(b)
se introduc următoarele alineate:
„(7)    Acțiunile de informare și de
promovare care primesc sprijin în temeiul Regulamentului (CE) nr. 1698/2005 al
Consiliului din 20 septembrie 2005 privind sprijinul pentru dezvoltare
rurală acordat din Fondul European Agricol pentru Dezvoltare Rurală
(FEADR)* nu sunt eligibile pentru o contribuție financiară din partea
Uniunii Europene în temeiul prezentului regulament.
(8)     Organizațiile care formulează
propuneri constituie garanții pentru a asigura punerea în aplicare
corespunzătoare a programelor și, dacă nu reușesc să
își îndeplinească obligațiile, organizațiilor care formulează
propuneri li se aplică sancțiuni.
(9)     Comisia adoptă, prin acte de punere
în aplicare, norme privind:
(a)     modalitățile de finanțare
a programelor aprobate în temeiul prezentului regulament;
(b)     încheierea de contracte pentru punerea în
aplicare a programelor aprobate în temeiul prezentului regulament;
(c)     furnizarea de garanții de către
organizațiile care formulează propuneri și
modalitățile de eliberare a acestora;
(d)     modalitățile de plată
și recuperarea plăților necuvenite;
(e)     modalitățile controalelor care
trebuie efectuate de statele membre și sancțiunile de care sunt
pasibile organizațiile care formulează propuneri.
* JO L 277, 21.10.2005, p. 1.”
(12)
Articolele 15 și 16 se elimină.
(13)
Se introduc următoarele articole 15a, 16a
și 16b:
„Articolul 15a
Competențele Comisiei
Atunci când se conferă Comisiei
competențe de adoptare a unor acte delegate, se aplică
articolul 16a.
Atunci când se conferă Comisiei
competențe de adoptare a unor acte de punere în aplicare, Comisia
acționează în conformitate cu procedura de examinare
menționată la articolul 16b.
Articolul 16a
Exercitarea competențelor delegate
(1)     Se conferă Comisiei competența
de a adopta acte delegate, cu respectarea condițiilor stabilite în
prezentul articol.
(2)     Delegarea de competențe
menționată în prezentul regulament este conferită pentru o
perioadă de timp nedeterminată.
(3)     Delegarea de competențe
menționată în prezentul regulament poate fi revocată în orice
moment de Parlamentul European sau de Consiliu. Decizia de revocare pune
capăt delegării de competențe specificate în respectiva decizie.
Ea intră în vigoare în ziua următoare publicării deciziei în Jurnalul
Oficial al Uniunii Europene sau la o dată ulterioară
specificată în aceasta. Ea nu aduce atingere validității actelor
delegate deja în vigoare.
(4)     De îndată ce adoptă un act
delegat, Comisia notifică simultan acest act Parlamentului European
și Consiliului.
(5)     Un act delegat adoptat în conformitate cu
prezentul regulament intră în vigoare doar dacă Parlamentul European
sau Consiliul nu formulează obiecții în termen de două luni de
la notificarea actului respectiv Parlamentului European sau Consiliului sau
dacă, înainte de expirarea perioadei în cauză, atât Parlamentul
European, cât și Consiliul au informat Comisia că nu vor prezenta obiecții.
Acest termen se prelungește cu două luni la inițiativa
Parlamentului European sau a Consiliului.
Articolul 16b
Acte de punere în aplicare - comitet
(1)     Comisia este asistată de Comitetul
de gestionare a organizării comune a piețelor agricole instituit prin
articolul 323 alineatul (2) din Regulamentul (UE) nr. XXXX/20.. al
Parlamentului European și al Consiliului* din …. [de instituire a unei
organizări comune a piețelor produselor agricole («Regulamentul
privind OCP unică»)] [OCPu aliniată]. Comitetul respectiv este
un comitet în înțelesul Regulamentului (UE) nr. 182/2011 al Parlamentului
European și al Consiliului din 16 februarie 2011 de stabilire a normelor
și principiilor generale privind mecanismele de control de către
statele membre al exercitării competențelor de executare de
către Comisie**.
(2)     Atunci când se face trimitere la
prezentul alineat, se aplică articolul 5 din Regulamentul (UE)
nr. 182/2011.
* JO L…….
** JO L 55, 28.2.2011, p. 13.”
(14)
Articolul 17 se înlocuiește cu următorul
text:
„Articolul 17
Consultare
Înainte de a adopta acte delegate sau acte de
punere în aplicare menționate în prezentul regulament, Comisia poate
consulta:
(a)     grupul consultativ «Promovarea produselor
agricole» instituit prin Decizia 2004/391/CE a Comisiei;
(b)     grupuri de lucru tehnice ad-hoc, formate
din membri ai comitetului sau din experți în domeniul promovării
și al publicității.”
Articolul 2
Prezentul regulament intră în vigoare în
a douăzecea zi de la data publicării în Jurnalul Oficial al
Uniunii Europene.
Prezentul
regulament este obligatoriu în toate elementele sale și se aplică
direct în toate statele membre.
Adoptat la Bruxelles,
Pentru Parlamentul European                      Pentru
Consiliu
Președintele                                                  Președintele
 FIȘĂ FINANCIARĂ ||
   ||
 1. || LINIE BUGETARĂ: Capitolul 05: Agricultură și dezvoltare rurală || CREDITE: CA: 57 292 184 763 EUR CP: 55 269 004 060 EUR
 2. || TITLU: Propunere de regulament al Parlamentului European și al Consiliului de modificare a Regulamentului (CE) nr. 3/2008 privind acțiunile de informare și promovare pentru produsele agricole pe piața internă și în țările terțe
 3. || TEMEIUL JURIDIC: Articolul 43 din TFUE
 4. || OBIECTIVE: Identificarea competențelor delegate și a competențelor de executare ale Comisiei în cadrul Regulamentului (CE) nr. 3/2008 al Consiliului și stabilirea procedurii corespunzătoare pentru adoptarea acestor acte (alinierea regulamentului la Tratatul de la Lisabona).
 5. || IMPLICAȚII FINANCIARE || PERIOADĂ DE 12 LUNI (milioane EUR) || EXERCIȚIUL FINANCIAR ÎN CURS [2011] (milioane EUR) || EXERCIȚIUL FINANCIAR URMĂTOR [2012] (milioane EUR)
 5.0 || CHELTUIELI SUPORTATE -               DIN BUGETUL UE (RESTITUIRI/INTERVENȚII) -               DIN BUGETELE NAȚIONALE -               ALTELE || - || - || -
 5.1 || VENITURI -               RESURSE PROPRII ALE UE (PRELEVĂRI/TAXE VAMALE) -               PE PLAN NAȚIONAL || - || - || -
   ||   || [2013] || [2014] || [2015] || [2016]
 5.0.1 || CHELTUIELI ESTIMATE || - || - || - || -
 5.1.1 || VENITURI ESTIMATE || - || - || - || -
 5.2 || METODĂ DE CALCUL:
 6.0 || POATE FI FINANȚAT PROIECTUL PRIN CREDITE ÎNSCRISE LA CAPITOLUL CORESPUNZĂTOR DIN BUGETUL ACTUAL? || DA / NU
 6.1 || POATE FI FINANȚAT PROIECTUL PRIN TRANSFER ÎNTRE CAPITOLELE BUGETULUI ACTUAL? || DA / NU
 6.2 || VA FI NECESAR UN BUGET SUPLIMENTAR? || DA / NU
 6.3 || VOR TREBUI INCLUSE CREDITE ÎN BUGETELE VIITOARE? || DA / NU
 OBSERVAȚII: Obiectivul prezentei propuneri este de a alinia regulamentul Consiliului la Tratatul de la Lisabona; prin urmare, nu are impact asupra cheltuielilor bugetare.
[1]               JO L 3, 5.1.2008, p. 1.
[2]               JO L 147, 6.6.2008, p. 3.
[3]               JO C , , p. .
[4]               JO C , , p. .
[5]               JO C , , p. .
[6]               JO L 3, 5.1.2008, p. 1.
[7]               JO L 55, 28.2.2011, p. 13.


Anunţ juridic important

|

52007PC0585

Propunere de regulament al Consiliului privind instituirea unei proceduri comunitare de administrare a contingentelor cantitative (Versiune codificată)  /* COM/2007/0585 final - CNS 2007/0203 */

	[pic] | COMISIA COMUNITĂŢILOR EUROPENE |Bruxelles, 10.10.2007COM(2007) 585 final2007/0203 (CNS)Propunere deREGULAMENT AL CONSILIULUIprivind instituirea unei proceduri comunitare de administrare a contingentelor cantitative(Versiune codificată)(prezentată de Comisie)EXPUNERE DE MOTIVE1. În contextul unei Europe a cetăţenilor, Comisia acordă o mare importanţă simplificării şi clarităţii dreptului comunitar în scopul de a-l face mai lizibil şi mai accesibil cetăţeanului, oferindu-i astfel posibilităţi sporite de a face uz de drepturile specifice care îi sunt conferite.Dar acest obiectiv nu va putea fi atins atât timp cât va persista un număr mult prea mare de dispoziţii care, fiind modificate de nenumărate ori şi adeseori substanţial, se găsesc dispersate parte în actul originar, parte în actele modificatoare ulterioare. Astfel, pentru a identifica dispoziţiile în vigoare, este necesară o muncă de cercetare şi de comparare a unui număr mare de acte.Prin urmare, claritatea şi transparenţa dreptului comunitar depind şi de codificarea legislaţiei adeseori modificată.2. La 1 aprilie 1987, Comisia a dat instrucţiuni[1] serviciilor sale de a realiza codificarea tuturor actelor legislative cel mai târziu după a zecea lor modificare, menţionând că este vorba despre o cerinţă minimală şi că, în vederea clarităţii şi a bunei înţelegeri a legislaţiei comunitare, serviciile responsabile ar trebui să codifice textele la intervale şi mai scurte.3. Concluziile preşedinţiei Consiliului European de la Edimbourg ,din decembrie 1992, au confirmat aceste imperative[2], subliniind importanţa codificării care asigură o securitate juridică în ceea ce priveşte dreptul aplicabil la un moment dat în legătură cu o problemă specifică.Codificarea trebuie realizată respectând cu stricteţe procesul legislativ comunitar normal.Întrucât nici o modificare de substanţă nu poate fi introdusă în actele care fac obiectul codificării , Parlamentul European, Consiliul şi Comisia au convenit, prin acordul interinstituţional din 20 decembrie 1994, că, în vederea adoptării rapide a actelor codificate, ar putea fi utilizată o procedură accelerată.4. Obiectul prezentei propuneri este codificarea Regulamentului (CE) nr. 520/94 al Consiliului din 7 martie 1994 privind instituirea unei proceduri comunitare de administrare a contingentelor cantitative[3]. Noul regulament se substituie diverselor acte care îi sunt încorporate[4]; prezenta propunere păstrează în totalitate conţinutul actelor astfel codificate şi se limitează la a le regrupa, aducând numai modificările de formă cerute de însăşi operaţia de codificare.5. Prezenta propunere de codificare a fost elaborată pe baza unei consolidări prealabile a textului Regulamentului (CE) nr. 520/94 şi a actelor îl modifică, în toate limbile oficiale, efectuată prin intermediul unui sistem informatic , de către Oficiul Publicaţiilor Oficiale ale Comunităţilor Europene. În cazul articolelor renumerotate, corelaţia între vechea numerotare şi cea nouă este prezentată în tabelul de corespondenţă din anexa II la regulamentul codificat.ê 520/942007/0203 (CNS)Propunere deREGULAMENT AL CONSILIULUIprivind instituirea unei proceduri comunitare de administrare a contingentelor cantitativeCONSILIUL UNIUNII EUROPENE,având în vedere Tratatul de instituire a Comunităţii Europene, în special articolul 133,având în vedere propunerea Comisiei,având în vedere avizul Parlamentului European[5],având în vedere avizul Comitetului Economic şi Social European[6],întrucât:ê(1) Regulamentul (CE) nr. 520/94 al Consiliului din 7 martie 1994 privind instituirea unei proceduri comunitare de administrare a contingentelor cantitative[7] a fost modificat de mai multe ori şi în mod substanţial[8]. Este necesar, din motive de claritate şi raţionalizare, să se codifice regulamentul menţionat.ê 520/94 considerentul 2(2) În temeiul articolului 14 din tratat, piaţa internă presupune, de la 1 ianuarie 1993, un spaţiu fără frontiere interne în interiorul căruia este asigurată libera circulaţie a mărfurilor, a persoanelor, a serviciilor şi a capitalurilor.ê 520/94 considerentul 3 (adaptat)(3) Ar fi deci necesar să se instituie un sistem de administrare a contingentelor cantitative care să răspundă acelui obiectiv şi să fie bazat pe principiul de uniformitate a politicii comerciale comune, în conformitate cu orientările stabilite de către Curtea de Justiţie a Comunităţilor Europene.ê 520/94 considerentul 4(4) Ar trebui să se prevadă posibilitatea de a alege între mai multe metode de distribuire, alegere care se realizează, în special, în funcţie de situaţia pieţii comunitare, de natura produselor, de particularităţile ţărilor furnizoare şi de obligaţiile Comunităţii la nivel internaţional, mai ales de acelea care se referă la principiul conform căruia trebuie luate în considerare fluxurile comerciale tradiţionale.ê 138/96 considerentul 3 (adaptat)(5) Trebuie permisă o flexibilitate în redistribuirea cantităţilor care nu sunt distribuite, atribuite sau utilizate. Totuşi, în vederea evitării unei posibile acumulări excesive a importurilor, ar trebui să se examineze de la caz la caz dacă o asemenea redistribuire după sfârşitul perioadei contingentare este adecvată şi trebuie decise, eventual, modalităţile corespunzătoare, în special în ceea ce priveşte durata de valabilitate a licenţelor, luându-se în considerare natura produselor respective şi scopul pentru care au fost introduse contingentele respective.ê 520/94 considerentul 5(6) Administrarea contingentelor la import sau la export ar trebui să se bazeze pe un sistem de licenţe emise de către statele membre în conformitate cu criteriile cantitative stabilite la nivel comunitar.ê 520/94 considerentul 6(7) Procedura de administrare care urmează să se instituie trebuie să garanteze tuturor solicitanţilor condiţii echitabile de acces la contingente şi documentele emise trebuie să poată fi utilizate în întreaga Comunitate.ê 138/96 considerentul 4(8) În cazul în care cantităţile neutilizate trebuie distribuite cât se poate de eficient, este nevoie de informaţii de încredere şi complete privind utilizarea efectivă a licenţelor de import emise. În acest sens, toate licenţele de import, utilizate sau nu, ar trebui să fie restituite autorităţilor naţionale competente în termen de 10 zile lucrătoare de la data expirării lor.ê(9) Măsurile necesare pentru punerea în aplicare a prezentului regulament se adoptă în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competenţelor de executare conferite Comisiei.ê 520/94 considerentul 8(10) Dispoziţiile prezentului regulament şi cele referitoare la punerea sa în aplicare nu ar trebui să aducă atingere normelor comunitare şi naţionale din domeniul secretului profesional.ê 520/94 considerentul 9(11) Ar trebui să se excludă din domeniul de aplicare al prezentului regulament produsele enumerate în anexa I la tratat, precum şi produsele textile sau de altă natură atunci când acestea sunt supuse unui regim comun special de import care prevede dispoziţii specifice în materie de administrare a contingentelorê 520/94ADOPTĂ PREZENTUL REGULAMENT:CAPITOLUL IPRINCIPII GENERALE DE ADMINISTRAREArticolul 1(1) Prezentul regulament stabileşte normele referitoare la administrarea contingentelor cantitative la import sau la export, denumite în continuare „contingente”, pe care Comunitatea le stabileşte în mod autonom sau convenţional.(2) Prezentul regulament nu se aplică produselor enumerate în anexa I la tratat, nici altor produse atunci când acestea sunt supuse unui regim comun special de import sau de export care prevede dispoziţii specifice în domeniul administrării contingentelor.ê 520/94 (adaptat)Articolul 2(1) Contingentele sunt distribuite între solicitanţi, în cel mai scurt termen, după ce au fost deschise. În conformitate cu procedura Ö menţionată Õ la articolul 22 alineatul (2), se poate hotărî distribuirea lor în mai multe tranşe.ê 520/94(2) Administrarea contingentelor se poate efectua inter alia prin aplicarea uneia dintre următoarele metode sau printr-o combinaţie a acestor metode:(a) o metodă prin care se iau în considerare fluxurile comerciale tradiţionale, în conformitate cu articolele 6-11;(b) o metodă bazată pe ordinea cronologică de depunere a cererilor (conform principiului „primul venit, primul servit”), în conformitate cu articolul 12;(c) o metodă de distribuire proporţional cu cantităţile solicitate în momentul depunerii cererilor (în conformitate cu procedura denumită „examinare simultană”), în conformitate cu articolul 13.ê 520/94 (adaptat)(3) Metoda de distribuire care urmează să fie utilizată se determină în conformitate cu procedura Ö menţionată Õ la articolul 22 alineatul (2).(4) În cazul în care se constată că nici una dintre metodele prevăzute la alineatul (2) nu este corespunzătoare cerinţelor specifice ale unui contingent deschis, Ö orice altă metodă adecvată, va fi stabilită în conformitate cu procedura menţionată Õ la articolul 22 alineatul (2).ê 138/96 art. 1 pct. 1(5) Cantităţile care nu sunt distribuite, atribuite sau utilizate sunt redistribuite în conformitate cu articolul 14 într-un termen care să permită utilizarea lor înainte de sfârşitul perioadei contingentare.ê 138/96 art. 1 pct. 1 (adaptat)În cazul în care se constată că nu a fost posibil să se redistribuie aceste cantităţi în termen, Ö posibila lor redistribuire în timpul următoarei perioade contingentare va fi decisă Õ de la caz la caz, în conformitate cu procedura Ö menţionată Õ la articolul 22 alineatul (2).ê 520/94(6) Cu excepţia unor dispoziţii diferite adoptate la stabilirea contingentului, punerea în liberă circulaţie sau exportul de produse contingentate este condiţionată de prezentarea unei licenţe de import sau de export emisă de statele membre în conformitate cu prezentul regulament.(7) Statele membre desemnează autorităţile administrative competente pentru punerea în practică a dispoziţiilor de aplicare pentru care sunt responsabile în conformitate cu prezentul regulament. Ele informează Comisia cu privire la aceasta.Articolul 3Comisia publică în Jurnalul Oficial al Uniunii Europene un aviz de deschidere a contingentelor, precizând metoda aleasă pentru distribuire, condiţiile de admisibilitate a cererilor de licenţă, termenele limită de prezentare a acestora şi lista autorităţilor naţionale competente cărora acestea trebuie să le fie adresate.Articolul 4(1) Orice importator sau exportator din Comunitate, indiferent de locul unde este stabilit în Comunitate, poate depune pentru fiecare contingent sau pentru tranşele acestuia o cerere unică de licenţă pe lângă autorităţile competente ale unui stat membru la alegere, redactată în limba sau limbile oficiale ale acestui stat membru.În cazul în care un contingent este limitat la una sau mai multe regiuni ale Comunităţii, această cerere este depusă la autorităţile competente ale statului (statelor) membru(e) din regiunea (regiunile) respectivă(e).ê 520/94 (adaptat)(2) Cererile de licenţă trebuie să fie depuse în conformitate cu modalităţile stabilite în temeiul procedurii Ö menţionate Õ la articolul 22 alineatul (2).ê 520/94Articolul 5Având în vedere natura produsului care face obiectul contingentului, Comisia se asigură că licenţele care urmează să fie emise se referă la o cantitate apreciabilă din punct de vedere economic.CAPITOLUL IINORME SPECIFICE DIFERITELOR METODE DE ADMINISTRARESecţiunea AMETODA BAZATă PE FLUXURILE COMERCIALE TRADIţIONALEARTICOLUL 6(1) Atunci când contingentele sunt distribuite luându-se în considerare fluxurile comerciale tradiţionale, o parte a contingentului este rezervată importatorilor sau exportatorilor tradiţionali, cealaltă revenind celorlalţi importatori sau exportatori.(2) Sunt consideraţi importatori sau exportatori tradiţionali aceia care pot demonstra că au efectuat importuri sau exporturi, respectiv în Comunitate sau din Comunitate, ale unui produs sau ale unor produse care fac obiectul contingentului, în cursul unei perioade anterioare, denumită „perioadă de referinţă”.ê 520/94 (adaptat)(3) Procentul destinat importatorilor sau exportatorilor tradiţionali şi perioada de referinţă, precum şi procentul care le revine celorlalţi solicitanţi se determină în conformitate cu procedura Ö menţionată Õ la articolul 22 alineatul (2).ê 520/94(4) Distribuirea se efectuează în conformitate cu principiile prevăzute la articolele 7-11.Articolul 7Pentru a participa la atribuirea părţii contingentului care le este destinată, şi în vederea justificării importurilor sau exporturilor efectuate în cursul perioadei de referinţă, importatorii sau exportatorii tradiţionali ataşează cererii de licenţă:-  o copie certificată pentru conformitate cu originalul a declaraţiei de punere în liberă circulaţie sau de export, care este destinată importatorului sau exportatorului, întocmită în numele lor sau, după caz, în numele operatorului a cărui activitate au preluat-o,ê 520/94 (adaptat)-  orice probă echivalentă stabilită în conformitate cu procedura Ö menţionată Õ la articolul 22 alineatul (2).ê 520/94Articolul 8Comisiei îi sunt comunicate de către statele membre, în termenul stabilit în avizul de deschidere a contingentului, informaţiile referitoare la numărul şi volumul global al cererilor de import sau de export, distribuite între importatorii sau exportatorii tradiţionali şi alţi importatori sau exportatori, precum şi volumul importurilor sau exporturilor anterioare efectuate de solicitanţi în cursul perioadei de referinţă.Articolul 9Comisia examinează simultan informaţiile comunicate de către statele membre şi determină după cum urmează criteriile cantitative în conformitate cu care trebuie satisfăcute cererile importatorilor sau exportatorilor tradiţionali:(a) atunci când totalul acestor cereri se referă la o cantitate egală sau mai mică decât cantitatea care este destinată importatorilor sau exportatorilor tradiţionali, aceste cereri sunt satisfăcute integral;(b) atunci când totalul acestor cereri se referă la o cantitate care depăşeşte cantitatea destinată importatorilor sau exportatorilor tradiţionali, aceste cereri sunt satisfăcute în mod proporţional cu partea fiecăruia din totalul importurilor sau exporturilor de referinţă;(c) în cazul în care aplicarea acestui criteriu cantitativ ar conduce la atribuirea de cantităţi mai mari decât cele cerute, excedentele sunt reatribuite în conformitate cu procedura prevăzută la articolul 14.Articolul 10Distribuirea părţii din contingent care le revine importatorilor sau exportatorilor netradiţionali se efectuează în conformitate cu articolul 12.Articolul 11În cazul în care nu există cereri ale importatorilor sau exportatorilor tradiţionali, toţi importatorii sau exportatorii solicitanţi au acces la totalitatea contingentului sau tranşei respective.În acest caz, distribuirea se efectuează în conformitate cu modalităţile prevăzute la articolul 12.Secţiunea BMETODA BAZATă PE ORDINEA CRONOLOGICă DE DEPUNERE A CERERILORê 520/94 (adaptat)Articolul 12(1) Atunci când distribuirea contingentului sau a unei tranşe se efectuează în temeiul principiului „primul venit, primul servit”, cantitatea pe care o poate primi orice operator până la epuizarea contingentului se determină în conformitate cu procedura Ö menţionată Õ la articolul 22 alineatul (2).ê 520/94Această cantitate, egală pentru toţi, se stabileşte ţinându-se seama de necesitatea atribuirii de cantităţi apreciabile, din punct de vedere economic, în funcţie de natura produsului respectiv.(2) Cererile de licenţă sunt aprobate după verificarea de către autorităţile competente a soldului comunitar disponibil, cantitatea predeterminată la alineatul (1) fiind atribuită fiecărui importator sau exportator.ê 520/94 (adaptat)(3) De îndată ce beneficiarul unei licenţe poate dovedi că a importat sau exportat efectiv totalitatea produselor pentru care i-a fost acordată o licenţă sau o parte care trebuie stabilită în conformitate cu procedura Ö menţionată Õ la articolul 22 alineatul (2), acesta poate prezenta o nouă cerere de licenţă. Aceasta îi este acordată în aceleaşi condiţii ca şi precedenta. Aceeaşi procedură se poate repeta până la epuizarea contingentului.ê 520/94(4) În vederea garantării unui acces egal la contingent tuturor solicitanţilor, Comisia indică în avizul de deschidere a contingentului zilele şi orele de acces la soldul comunitar disponibil.SECţIUNEA CMETODA DE DISTRIBUIRE PROPORţIONAL CU CANTITăţILE SOLICITATEê 520/94 (adaptat)Articolul 13(1) Atunci când distribuirea contingentelor se efectuează proporţional cu cantităţile solicitate, Comisiei îi sunt comunicate de către autorităţile competente ale statelor membre, în termenele şi în condiţiile stabilite în conformitate cu procedura Ö menţionată Õ la articolul 22 alineatul (2), informaţiile referitoare la cererile de licenţă pe care le-au primit.ê 520/94Aceste informaţii trebuie să conţină numărul de solicitanţi şi volumul global al cantităţilor cerute.ê 520/94 (adaptat)(2) În termenul stabilit în conformitate cu procedura Ö menţionată Õ la articolul 22 alineatul (2), Comisia examinează simultan informaţiile transmise de autorităţile competente ale statelor membre şi determină cantitatea contingentului sau a tranşelor sale, pentru care aceste autorităţi trebuie să emită licenţele de import sau de export.ê 520/94(3) Atunci când volumul total al cererilor de licenţă se referă la o cantitate egală sau mai mică decât contingentele, cererile sunt satisfăcute integral.(4) Atunci când cererile se referă la o cantitate care depăşeşte volumul contingentului, ele sunt satisfăcute în mod proporţional cu cantităţile cerute.Secţiunea DPRINCIPIUL DE DISTRIBUIRE A CANTITăţILOR CE TREBUIE REDISTRIBUITEARTICOLUL 14(1) Cantităţile care trebuie redistribuite sunt determinate de Comisie pe baza informaţiilor comunicate de către statele membre în conformitate cu articolul 20.(2) Atunci când metoda de distribuire iniţială a contingentului este cea prevăzută la articolul 12, cantităţile care trebuie redistribuite sunt adăugate imediat de către Comisie la cantităţile care mai sunt eventual disponibile, sau sunt folosite la reconstituirea contingentului în cazul în care acesta este epuizat.ê 520/94 (adaptat)(3) Atunci când distribuirea iniţială a fost efectuată prin aplicarea unei alte metode, cantităţile care trebuie redistribuite sunt atribuite în conformitate cu procedura Ö menţionată Õ la articolul 22 alineatul (2).ê 520/94În acest caz, Comisia publică în Jurnalul Oficial al Uniunii Europene un aviz de deschidere suplimentar.CAPITOLUL IIINORME PRIVIND LICEN ŢELE DE IMPORT SAU DE EXPORTArticolul 15(1) În cazul în care se aplică metoda prevăzută la articolul 12, statele membre emit licenţele de îndată, după verificarea soldului comunitar disponibil.ê 520/94 (adaptat)(2) În celelalte cazuri Ö sunt aplicabile următoarele dispoziţii Õ:(a) Comisia comunică autorităţilor competente ale statelor membre, într-un termen stabilit în conformitate cu procedura Ö menţionată Õ la articolul 22 alineatul (2), cantităţile pentru care acestea emit licenţele diferiţilor solicitanţi. Ea informează celelalte state membre cu privire la aceasta;ê 520/94(b) autorităţile competente ale statelor membre emit licenţele de import sau de export în termen de zece zile lucrătoare de la notificarea deciziei Comisiei sau în termenele stabilite de aceasta;ê 520/94 (adaptat)(c) Ö autorităţile competente Õ informează Comisia cu privire la emiterea licenţelor de import sau de export.Articolul 16Emiterea licenţelor poate fi condiţionată de depunerea unei garanţii, în conformitate cu procedura Ö menţionată Õ la articolul 22 alineatul (2).ê 520/94Articolul 17(1) Licenţele de import sau de export autorizează importul sau exportul produselor contingentate şi sunt valabile în toată Comunitatea, indiferent de locurile de import sau de export menţionate de către operatori în cererile lor.În cazul în care un contingent este limitat la una sau mai multe regiuni ale Comunităţii, licenţele de import sau de export nu sunt valabile decât în statul sau statele membre din regiunea sau regiunile respective.ê 520/94 (adaptat)(2) Durata de valabilitate a licenţelor de import sau de export emise de către autorităţile competente ale statelor membre este de patru luni. Totuşi, se poate stabili o durată diferită în conformitate cu procedura Ö menţionată Õ la articolul 22 alineatul (2).ê 520/94(3) La cerere, titularii de licenţe de import sau de export pot obţine extrase ale acestora de la autorităţile competente ale statului membru care au emis licenţele respective.Extrasele produc aceleaşi efecte juridice ca şi licenţele din care provin, în limita cantităţii pentru care au fost emise licenţele.ê 520/94 (adaptat)(4) Cererile de licenţe de import sau de export, licenţele sau extrasele acestora se întocmesc pe formulare conforme cu modelul ale cărui caracteristici sunt stabilite în conformitate cu procedura Ö menţionată Õ la articolul 22 alineatul (2).Articolul 18Fără a aduce atingere dispoziţiilor specifice care urmează să fie adoptate în conformitate cu procedura Ö menţionată Õ la articolul 22 alineatul (2), licenţele de import sau de export sau extrasele acestora nu pot face obiectul unui împrumut sau al unei cedări, cu titlu oneros sau gratuit, din partea titularului pe numele căruia a fost emis documentul.ê 520/94Articolul 19(1) Licenţele de import sau de export, precum şi extrasele lor trebuie să fie restituite autorităţilor competente ale statului membru în care au fost emise, în termen de zece zile lucrătoare de la data expirării acestora, cu excepţia cazurilor de forţă majoră.(2) Atunci când emiterea licenţelor de import sau de export este condiţionată de depunerea unei garanţii, aceasta este reţinută, în cazul în care nu se respectă termenul prevăzut la alineatul (1), cu excepţia cazurilor de forţă majoră.Articolul 20Comisiei îi sunt comunicate de statele membre, de îndată ce acestea au luat cunoştinţă de acest fapt şi în termen de douăzeci de zile de la data expirării licenţelor, cantităţile contingentelor atribuite şi neutilizate, în vederea redistribuirii lor ulterioare în conformitate cu articolul 2 alineatul (5).Articolul 21Autorităţile competente ale statelor membre informează Comisia, înainte de sfârşitul fiecărei luni, cu privire la cantităţile de produse contingentate, care au fost importate sau exportate în cursul lunii precedente.CAPITOLUL IVDISPOZI ŢII FINALEê 806/2003 art. 2 şi anexa II pct. 11Articolul 22(1) Comisia este asistată de un comitet.ê 806/2003 art. 2 şi anexa II pct. 11 (adaptat)(2) Atunci când se face trimitere la prezentul Ö alineat Õ, se aplică articolele 4 şi 7 din Decizia 1999/468/CE.ê 806/2003 art. 2 şi anexa II pct. 11Perioada prevăzută la articolul 4 alineatul (3) din Decizia 1999/468/CE se stabileşte la o lună.(3) Comitetul îşi stabileşte regulamentul de procedură.ê 520/94 (adaptat)Articolul 23Ö Normele Õ de aplicare a prezentului regulament sunt adoptate în conformitate cu procedura Ö menţionată Õ la articolul 22 alineatul (2). Ele stabilesc în special punerea în aplicare a metodelor de distribuire, informaţiile care trebuie comunicate de către autorităţile competente ale statelor membre şi măsurile destinate să garanteze respectarea prezentului regulament.ê 520/94Articolul 24(1) Informaţiile pe care Consiliul, Comisia sau statele membre le primesc în aplicarea prezentului regulament nu pot fi folosite decât în scopul pentru care au fost cerute.(2) Nici Consiliul, nici Comisia şi nici statele membre, precum nici agenţii lor, nu divulgă informaţiile pentru care au primit o cerere de tratament confidenţial, justificată corespunzător, fără autorizaţia expresă a părţii care le-a furnizat.(3) Prezentul articol nu se opune divulgării, de către autorităţile comunitare, a unor informaţii generale, şi în special a motivelor pe care se întemeiază deciziile adoptate în temeiul prezentului regulament, nici divulgării unor elemente de probă pe care autorităţile comunitare se bazează în măsura necesară justificării argumentelor invocate în cadrul unei proceduri judiciare. O asemenea divulgare trebuie să ţină seama de interesul legitim al părţilor interesate astfel încât secretele lor de afaceri să nu fie divulgate.ê 520/94 (adaptat)Articolul 25Statele membre şi Comisia îşi comunică reciproc datele necesare şi cooperează în vederea aplicării prezentului regulament. Modalităţile referitoare la comunicarea şi difuzarea acestor date sunt adoptate, în cazul în care este necesar, în conformitate cu procedura Ö menţionată Õ la articolul 22 alineatul (2).êArticolul 26Regulamentul (CE) nr. 520/94 se abrogă.Trimiterile la regulamentul abrogat se înţeleg ca trimiteri la prezentul regulament şi se citesc în conformitate cu tabelul de corespondenţă din anexa II.ê 520/94 (adaptat)Articolul 27Prezentul regulament intră în vigoare în a Ö douăzecea Õ zi de la data publicării în Jurnalul Oficial al Uniunii Europene.ê 520/94Prezentul regulament este obligatoriu în toate elementele sale şi se aplică direct în toate statele membre.Adoptat la Bruxelles, […]Pentru ConsiliuPreşedintele[…]ANEX A IRegulament abrogat şi lista modificărilor ulterioareRegulamentul (CE) nr. 520/94 al Consiliului (JO L 66, 10.3.1994, p. 1) |Regulamentul (CE) nr. 138/96 al Consiliului (JO L 21, 27.1.1996, p. 6) |Regulamentul (CE) nr. 806/2003 al Consiliului (JO L 122, 16.5.2003, p. 1) | Numai punctul 11 din anexa II |____________ANEXA IITABEL DE CORESPONDENŢĂRegulamentul (CE) nr. 520/94 | Prezentul regulament |Articolele 1 - 5 | Articolele 1 - 5 |Articolul 6, alineatele (1), (2) şi (3) | Articolul 6, alineatele (1), (2) şi (3) |Articolul 6, alineatul (4) | _ |Articolul 6, alineatul (5) | Articolul 6, alineatul (4) |Articolele 7 şi 8 | Articolele 7 şi 8 |Articolul 9, cuvinte introductive | Articolul 9, cuvinte introductive |Articolul 9, prima, a doua şi a treia liniuţă | Articolul 9, literele (a), (b) şi (c) |Articolele 10 – 14 | Articolele 10 - 14 |Articolul 15, alineatul (1) | Articolul 15, alineatul (1) |Articolul 15, alineatul (2), cuvinte introductive | Articolul 15, alineatul (2), cuvinte introductive |Articolul 15, alineatul (2), prima, a doua şi a treia liniuţă | Articolul 15, alineatul (2), literele (a), (b) şi (c) |Articolele 16 – 21 | Articolele 16 - 21 |Articolul 22, alineatul (1) | Articolul 22, alineatul (1) |Articolul 22, alineatul (2) | Articolul 22, alineatul (3) |Articolul 23, primul paragraf | Articolul 22, alineatul (2), primul paragraf |Articolul 23, al doilea paragraf | Articolul 22, alineatul (2), al doilea paragraf |Articolul 24 | Articolul 23 |Articolul 25 | Articolul 24 |Articolul 26 | Articolul 25 |Articolul 27 | _ |_ | Articolul 26 |Articolul 28 | Articolul 27 |_ | Anexa I |_ | Anexa II |_____________[1] COM(87) 868 PV.[2] A se vedea anexa 3 din partea A a susmenţionatelor concluzii.[3] Codificare efectuată în conformitate cu Comunicarea Comisiei către Parlamentul European şi Consiliu – Codificarea acquis-ului comunitar, COM(2001) 645 final.[4] A se vedea anexa I la prezenta propunere.[5] JO C [...], [...], p. [...].[6] JO C [...], [...], p. [...].[7] JO L 66, 10.3.1994, p. 1. Regulament, astfel cum a fost modificat ultima dată prin Regulamentul (CE) nr. 806/2003 (JO L 122, 16.5.2003, p. 1).[8] A se vedea anexa I.


				|

		52013PC0419

			Propunere de REGULAMENT AL CONSILIULUI de modificare a Regulamentului (UE) nr. 1259/2012 privind alocarea posibilităților de pescuit prevăzute de Acordul de parteneriat în domeniul pescuitului dintre Uniunea Europeană și Republica Islamică Mauritania /* COM/2013/0419 final - 2013/0194 (NLE) */

			   	EXPUNERE DE MOTIVE
1.           CONTEXTUL PROPUNERII
Pe baza
autorizației de negociere acordate de către Consiliu, Comisia
Europeană a purtat negocieri cu Republica Islamică Mauritania în
vederea reînnoirii Protocolului la Acordul de parteneriat în domeniul pescuitului
dintre Comunitatea Europeană și Republica Islamică Mauritania.
În urma acestor negocieri, la data de 26 iulie 2012 a fost parafat un nou
protocol, care se aplică cu titlu provizoriu de la 16 decembrie 2012, data
semnării sale. Acesta acoperă o perioadă de 2 ani de la data
semnării sale.
Alocarea
posibilităților de pescuit acordate Uniunii Europene în temeiul
noului protocol s-a efectuat prin intermediul Regulamentului (UE)
nr. 1259/2012 al Consiliului din 3 decembrie 2012 privind alocarea
posibilităților de pescuit în temeiul Protocolului de stabilire a
posibilităților de pescuit și a contribuției financiare
prevăzute de Acordul de parteneriat în domeniul pescuitului între Uniunea
Europeană și Republica Islamică Mauritania pentru o
perioadă de doi ani și de modificare a Regulamentului (CE) nr.
1801/2006[1].
Comitetul mixt la
care participă reprezentanții Uniunii Europene și ai
Mauritaniei, prevăzut la articolul 10 din Acordul de parteneriat în
domeniul pescuitului, s-a reunit la Paris în zilele de 19 și 20 februarie
2013. Comitetul mixt a confirmat, prin procesul-verbal din 20 februarie 2013,
cererea Uniunii Europene de a transfera trei licențe din categoria 6 în
categoria 5, ca urmare a planurilor de pescuit ale Franței și a
strategiei comerciale a flotei franceze, de comun acord cu toate statele membre
vizate.
În urma acestei
reuniuni, protocolul prevede în prezent posibilități de pescuit anual
de ton după cum urmează:
–
25 de nave de pescuit oceanic de ton cu
plasă-pungă (în comparație cu 22 de nave de pescuit oceanic de
ton cu plasă-pungă alocate anterior)
–
19 nave de pescuit ton cu platformă și
paragate și nave de pescuit cu paragate plutitoare (în comparație cu
22 de nave de pescuit ton cu platformă și paragate și nave de
pescuit cu paragate plutitoare alocate anterior)
Prin urmare
trebuie să se redefinească modul de stabilire și de alocare a
posibilităților de pescuit în categoriile 5 și 6. În
consecință, Regulamentul nr 1259/2012 al Consiliului trebuie
modificat în ceea ce privește alocarea posibilităților de
pescuit.
Având în vedere
că această redefinire nu vizează decât posibilitățile
de pescuit alocate Franței și că nu există niciun impact
asupra intereselor celorlalte state membre, că nu sunt afectate posibilitățile
de pescuit în ansamblu, că nu se modifică contribuția
financiară a Uniunii Europene și că există în prezent
riscul de utilizare a posibilităților stabilite de protocol sub
nivelul prevăzut, este important ca aceste licențe să fie transferate
fără întârziere. Din acest motiv, prezentele prevederi trebuie
să aibă efect retroactiv începând cu data de 20 februarie 2013, data
semnării procesului-verbal al Comitetului mixt.
2.           REZULTATELE CONSULTĂRILOR CU
PĂRȚILE INTERESATE ȘI ALE EVALUĂRII IMPACTULUI
Părțile interesate au fost
consultate înainte de reuniunea Comitetului mixt. În cadrul reuniunilor tehnice
au fost consultați și experți din statele membre. În timpul
acestor consultări s-a concluzionat că ar fi util să se
facă aceste modificări, cu acordul Mauritaniei. Acestea nu vor
modifica ansamblul posibilităților de pescuit de ton, prin urmare nu
există niciun impact asupra resurselor. Mai mult, aceste modificări
nu au nici un impact financiar asupra contribuției financiare a Uniunii
Europene.
3.           CONCLUZIE
Pe această
bază, Comisia propune Consiliului adoptarea unui regulament de modificare
a Regulamentului (UE) nr. 1259/2012.
2013/0194 (NLE)
Propunere de
REGULAMENT AL CONSILIULUI
de modificare a Regulamentului (UE) nr. 1259/2012
privind alocarea posibilităților de pescuit prevăzute de Acordul
de parteneriat în domeniul pescuitului dintre Uniunea Europeană și
Republica Islamică Mauritania
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 43 alineatul (3),
având în vedere propunerea Comisiei Europene,
întrucât:
(1)       La 30 noiembrie 2006,
Consiliul a adoptat Regulamentul (CE) nr. 1801/2006 privind încheierea
Acordului de parteneriat în domeniul pescuitului între Comunitatea
Europeană și Republica Islamică Mauritania[2] (denumit în continuare „acordul
de parteneriat”).
(2)       Conform Deciziei 827/2012/UE
a Consiliului[3],
un nou protocol de stabilire a posibilităților de pescuit și a
contribuției financiare prevăzute de acordul de parteneriat se
aplică cu titlu provizoriu de la 16 decembrie 2012, data semnării
sale. Noul protocol acordă navelor din Uniunea Europeană
posibilități de pescuit în apele asupra cărora Mauritania
deține jurisdicția în sectorul pescuitului. Alocarea
posibilităților de pescuit acordate Uniunii Europene în temeiul
noului protocol s-a efectuat prin intermediul Regulamentului (UE)
nr. 1259/2012 al Consiliului din 3 decembrie 2012 privind alocarea
posibilităților de pescuit în temeiul Protocolului de stabilire a
posibilităților de pescuit și a contribuției financiare
prevăzute de Acordul de parteneriat în domeniul pescuitului între Uniunea
Europeană și Republica Islamică Mauritania pentru o
perioadă de doi ani și de modificare a Regulamentului (CE) nr. 1801/2006[4].
(3)       Comitetul mixt la care
participă reprezentanții Uniunii Europene și ai Mauritaniei,
prevăzut la articolul 10 din acordul de parteneriat, s-a reunit în zilele
de 19 și 20 februarie 2013. Conform procesului-verbal al acestui comitet
mixt, cele două părți au convenit, printre altele, să
redefinească alocarea posibilităților de pescuit între
categoriile 5 (nave de pescuit oceanic de ton cu plasă-pungă) și
6 (nave de pescuit ton cu platformă și paragate și nave de
pescuit cu paragate plutitoare) prevăzute în noul protocol.
Această redefinire nu vizează decât
posibilitățile de pescuit alocate Franței și nu are niciun
impact asupra intereselor celorlalte state membre. Nu sunt afectate
posibilitățile de pescuit în ansamblu, iar contribuția financiară
a Uniunii Europene nu se modifică. În plus, ținând cont că în
prezent posibilitățile stabilite de protocol sunt utilizate sub
nivelul prevăzut, este important ca aceste licențe să fie
transferate fără întârziere. Prin urmare, prezentul regulament ar
trebui să intre în vigoare imediat după publicare și să se
aplice începând de la 20 februarie 2013, data la care s-a semnat
procesul-verbal al comitetului mixt și la care au fost redefinite
posibilitățile de pescuit.
ADOPTĂ PREZENTUL REGULAMENT:
Articolul 1
La articolul 1 alineatul (1) din Regulamentul
(UE) nr. 1259/2012, literele (e) și (f) se înlocuiesc cu
următorul text:
„(e) Categoria 5 - nave de pescuit oceanic de
ton cu plasă-pungă
Spania            17 licențe
Franța          8 licențe
(f) Categoria 6 - nave de pescuit ton cu
platformă și paragate și nave de pescuit cu paragate plutitoare
Spania            18 licențe
Franța          1 licență”
Articolul 2
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene.
Se aplică de la 20 februarie 2013.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu
                                                                       Preşedintele
[1]               JO L 361, 31.12.2012, p. 87.
[2]               JO L 343, 8.12.2006, p. 1.
[3]               JO L 361, 31.12.2012, p. 10.
[4]               JO L 361, 31.12.2012, p. 87.